POSIBLES IDEAS 
PARA UNHA HOMILÍA CON NENOS
24 febreiro 2019 
O amor aos INIMIGOS
é posible POR XESÚS

1. VER: Hai “inimigos”?.
-É posible que na casa escoitemos esta frase: “se alguén che pega, pégalle ti tamén, non te quedes quieto, deféndete”. Oíchela algunha vez? Que se debe facer? Os maiores falan dos “inimigos”. Inimigos son os “contrarios”, os que fan algún tipo de dano. Sabes dalgún?

Debemos tratalos con violencia ou desprezo? Por que?
Que situacións de dor causado coñeces ao teu redor?

2. XULGAR: Xesús ensínanos a tratar ben a todos.

-No evanxeo de hoxe, Xesús dinos: “Sede misericordiosos como o voso Pai é misericordioso, …amade os inimigos, …orade por eles, …facede o ben a todos, …orade polos que vos tratan mal, …sede misericordiosos, …perdoade”

QUE NOS QUERE DICIR?

-Xesús (como David na 1ª lectura) rompe co estilo de actuar normal da xente e pídenos, non que sexamos parvos, senón que sexamos “distintos”: que se se meten connosco non insultemos, que prestemos as nosas cousas aínda que eles non o fagan. Xesús quere que sexamos mellores que o outro, que nos esforcemos máis…

-Xesús quere que rompamos o círculo do odio, da violencia e tendamos pontes. Hai pequenas cousas que podemos facer e marcan a diferenza: dar as grazas, pedir as cousas por favor, falar cun sorriso, saber calar, ter unha palabra amable. Con esas pequenas cousas faremos cambios para ser mellores e distintos.

-Xesús pon a medida do amor moi alta: Ata onde debemos amar? Pois ata parecernos a Xesús que deu a vida ou como o Pai que nos perdoa sempre: “Sede misericordiosos como o voso Pai é misericordioso”.

-O amor aos “inimigos” é posible por Xesús, pola súa forza e no seu nome. Se crésemos e practicásemos de verdade isto, terminaríanse os conflitos, as divisións, as situacións que separan. 

         						A quen che custa tratar mellor? 
Que diría Xesús? Paga a pena ser distintos?

3. ACTUAR: O amor é posible por Xesús. 

-Pedídelle a Xesús que vos axude a ser diferentes, a romper o círculo do mal.

-Cando che custe perdoar dille: “Por ti, Xesús, fareino”.

-Poderíase facer un cartel de cartolina sobre un taboleiro titulado “O meu próximo”. Cada un crava unha chincheta na cartolina e logo dáselle a volta á cartolina para ver os buracos. Fáiselles ver que as chinchetas son cada vez que nos metemos con outra persoa… Ao pedir perdón é coma se quitásemolas, pero o buraco xa está realizado.

                          En que poderías mellorar? Que imos facer? 
LECTURAS
SAMUEL 26: O Señor entregoute hoxe no meu poder, pero eu non  quixen estender a mano.
Naqueles días, Saúl emprendeu a baixada ao deserto de Zif, levando tres mil homes escolleitos de Israel, para buscar a David alí. David e Abisay chegaron de noite xunto á tropa. Saúl durmía, deitado no cercado, coa lanza afincada en terra á cabeceira. Abner e a tropa durmían en torno a el. Abisay díxolle a David: 
«Deus pon hoxe ao inimigo na túa man. Déixame que o crave dun golpe coa lanza na terra. Non terei que repetir». David respondeu: «Non acabes con el, pois quen estendeu a súa man contra o unxido do Señor e quedou impune?».

David colleu a lanza e a xerra de auga da cabeceira de Saúl, e marcháronse. Ninguén os viu, nin se deu conta, nin se espertou. Todos durmían, porque o Señor fixera caer sobre eles un soño profundo. David cruzou alén e púxose en pé sobre a cima da montaña, lonxe, mantendo unha gran distancia entre eles, e gritou: 
«Aquí está a lanza do rei. Veña por ela un dos seus servidores, e que o Señor pague a cada un segundo a súa xustiza e a súa fidelidade. El entregouche hoxe no meu poder, pero eu non quixen estender a miña man contra o unxido do Señor». 

Palabra do Señor.

SALMO 102: R/.   
O Señor é compasivo e misericordioso.
1 CORINTIOS 15, 45-49: O mesmo que temos levado a imaxe do home terreal, levaremos tamén a imaxe do celestial.
LUCAS 6, 27-38: 
Sede misericordiosos como o voso Pai é misericordioso.
	
Narrador: Naquel tempo, dixo Xesús aos seus discípulos: 
Xesús: -«A vós os que me escoitades dígovos: amade os vosos inimigos, facede o ben aos que vos odian, bendicide aos que vos maldín, orade polos que vos calumnian. Ao que che pegue nunha fazula, preséntalle a outra; ao que che quite a capa, non lle impidas que tome tamén a túnica. A quen che pide, dálle; ao que se leve o teu, non llo reclames. Tratade aos demais como queredes que eles vos traten. Pois, se amades os que vos aman, que mérito tendes? Tamén os pecadores aman os que os aman. E se facedes ben só aos que vos fan ben, que mérito tendes? Tamén os pecadores fan o mesmo. E se prestades a aqueles dos que esperades cobrar, que mérito tendes? Tamén os pecadores prestan a outros pecadores, con intención de cobrarllo. Pola contra, amade os vosos inimigos, facede o ben e prestade sen esperar nada; será grande vosa recompensa e seredes fillos do Altísimo, porque el é bo cos malvados e desagradecidos. Sede misericordiosos como o voso Pai é misericordioso; non xulguedes, e non seredes xulgados; non condenedes, e non seredes condenados; perdoade, e seredes perdoados; dade, e darásevos: verteranvos unha medida xenerosa, ateigada, apertada, rebordante, pois coa medida con que medirdes medirásevos a vós». 

Palabra do Señor. 
                                         
                                            (Narrador-Xesús) 

